Google സേവന നിബന്ധനകള്‍‌ 
അവസാനം പരിഷ്‌ക്കരിച്ചത്: 2013, നവംബർ 11 
Google ലേക്ക് സ്വാഗതം! 
ഞങ്ങളുടെ ഉൽപ്പന്നങ്ങളും സേവനങ്ങളും (“സേവനങ്ങൾ”) ഉപയോഗിക്കുന്നതിന് നന്ദി (“സേവനങ്ങൾ”). സേവനങ്ങൾ നൽകുന്നത് 1600 Amphitheatre Parkway, Mountain View, CA 94043, United States-ൽ ഉള്ള Google Inc. (“Google”) ആണ്. 
ഞങ്ങളുടെ സേവനങ്ങൾ ഉപയോഗിക്കുന്നതുവഴി, നിങ്ങൾ ഈ നിബന്ധനകൾ സമ്മതിക്കുന്നു. അവ ശ്രദ്ധാപൂർവ്വം വായിക്കുക. 
ഞങ്ങളുടെ സേവനങ്ങൾ വളരെ വിഭിന്നമാണ്, അതിനാൽ ചില സമയത്ത് കൂടുതൽ നിബന്ധനകളോ ഉൽപ്പന്ന ആവശ്യകതകളോ (പ്രായപരിധി ഉൾപ്പെടെ) ബാധകമായേക്കാം. കൂടുതൽ നിബന്ധനകൾ പ്രസക്തമായ സേവനങ്ങളിൽ ലഭ്യമാകും, നിങ്ങൾ ആ സേവനങ്ങൾ ഉപയോഗിക്കുകയാണെങ്കിൽ അത്തരം കൂടുതൽ നിബന്ധനകൾ നിങ്ങൾക്ക് ഞങ്ങളുമായുള്ള കരാറിന്റെ ഭാഗമാകും. 
ഞങ്ങളുടെ സേവനങ്ങൾ ഉപയോഗിക്കുന്നത് 
സേവനങ്ങളിൽ നിങ്ങൾക്ക് ലഭ്യമാക്കിയിരിക്കുന്ന ഏതൊരു നയവും പാലിക്കേണ്ടതാണ്. 
ഞങ്ങളുടെ സേവനങ്ങൾ ദുരുപയോഗപ്പെടുത്തരുത്. ഉദാഹരണത്തിന്, ഞങ്ങളുടെ സേവനങ്ങളിൽ കൈകടത്തുകയോ ഞങ്ങൾ നൽകിയിട്ടുള്ള ഇന്റർഫേസോ നിർദ്ദേശങ്ങളോ അല്ലാതെ മറ്റൊരു മാർഗ്ഗം ഉപയോഗിച്ച് അവ ആക്‌സസ് ചെയ്യാൻ ശ്രമിക്കുകയോ ചെയ്യരുത്. ബാധകമായ എക്‌സ്‌പോർട്ട്, റീ-എക്‌സ്‌പോർട്ട് നിയന്ത്രണ നിയമങ്ങളും വ്യവസ്ഥകളും ഉൾപ്പെടെ നിയമാനുസൃതമായി മാത്രം നിങ്ങൾക്ക് ഞങ്ങളുടെ സേവനങ്ങൾ ഉപയോഗിക്കാം. നിങ്ങൾ ഞങ്ങളുടെ നിബന്ധനകളോ നയങ്ങളോ പാലിക്കുന്നില്ലെങ്കിലോ ഞങ്ങൾ സംശയകരമായ പെരുമാറ്റലംഘനം കണ്ടെത്തുകയാണെങ്കിലോ ഞങ്ങൾ സേവനങ്ങൾ നൽകുന്നത് താൽക്കാലികമായോ അല്ലാതെയോ അല്ലാതെയോ നിർത്തിവയ്ക്കാം. 
ഞങ്ങളുടെ സേവനങ്ങൾ ഉപയോഗിക്കുന്നതിലൂടെ, സേവനങ്ങളിലെയോ നിങ്ങൾ ആക്‌സസ് ചെയ്യുന്ന ഉള്ളടക്കത്തിലെയോ ഏതെങ്കിലും ബൗദ്ധിക സ്വത്തവകാശത്തിന്റെ ഉടമസ്ഥാവകാശം നിങ്ങൾക്ക് നൽകുന്നില്ല. ഞങ്ങളുടെ സേവനങ്ങളിൽ നിന്നുള്ള ഉള്ളടക്കത്തെ, അതിന്റെ ഉടമയിൽ നിന്നും നിങ്ങൾ അനുമതി നേടാതെയോ നിയമാനുസൃതമുള്ള അനുമതി കൂടാതെയോ ഉപയോഗിക്കാൻ പാടില്ല. ഈ നിബന്ധനകൾ ഞങ്ങളുടെ സേവനങ്ങളിലെ ഏതെങ്കിലും ബ്രാൻഡിംഗോ ലോഗോകളോ ഉപയോഗിക്കുന്നതിനുള്ള അനുമതി നൽകുന്നില്ല. ഞങ്ങളുടെ സേവനങ്ങളിലോ അതിനൊപ്പമോ പ്രദർശിപ്പിച്ചിരിക്കുന്ന നിയമപരമായ അറിയിപ്പുകളൊന്നും തന്നെ നീക്കംചെയ്യുകയോ അവ്യക്തമാക്കുകയോ മാറ്റം വരുത്തുകയോ അരുത്. 
ഞങ്ങളുടെ സേവനങ്ങളിൽ Google-ന്റേത് അല്ലാത്ത ചില ഉള്ളടക്കങ്ങളെ പ്രദർശിപ്പിക്കുന്നു. ഈ ഉള്ളടക്കം അത് ലഭ്യമാക്കുന്ന എൻട്രിയുടെ മാത്രം ഉത്തരവാദിത്തമാണ്. ഉള്ളടക്കം നിയമ വിരുദ്ധമാണോ അല്ലെങ്കിൽ അത് ഞങ്ങളുടെ നയങ്ങൾ ലംഘിക്കുന്നുണ്ടോ എന്നൊക്കെ നിർണ്ണയിക്കുന്നതിന് ഞങ്ങൾ അത് അവലോകനം ചെയ്‌തേക്കാം, ഒപ്പം ഞങ്ങളുടെ നയങ്ങളോ നിയമമോ ലംഘിക്കുന്നുവെന്ന് ഞങ്ങൾ വിശ്വസിക്കുന്ന ഉള്ളടക്കം നീക്കംചെയ്യുകയോ പ്രദർശിപ്പിക്കുന്നത് നിരസിക്കുകയോ ചെയ്യാം. പക്ഷേ ഞങ്ങൾ ഉള്ളടക്കം അവലോകനം ചെയ്യുമെന്ന് അത് നിർബന്ധമായി അർത്ഥമാക്കുന്നില്ല, അതിനാൽ ഞങ്ങൾ അങ്ങനെ ചെയ്യുമെന്ന് ഊഹിക്കരുത്. 
നിങ്ങൾ സേവനങ്ങൾ ഉപയോഗിക്കുന്നതുമായി ബന്ധപ്പെട്ട്, ഞങ്ങൾ നിങ്ങൾക്ക് സേവന പ്രഖ്യാപനങ്ങൾ, അഡ്‌മിനിസ്‌ട്രേറ്റീവ് സന്ദേശങ്ങൾ, മറ്റ് വിവരങ്ങൾ എന്നിവ അയയ്‌ക്കാം. നിങ്ങൾക്ക് ആ ആശയവിനിമയങ്ങളിൽ ചിലത് ഒഴിവാക്കാം. 
ഞങ്ങളുടെ ചില സേവനങ്ങൾ മൊബൈലിലും ലഭ്യമാണ്. നിങ്ങളുടെ ശ്രദ്ധതിരിക്കുന്ന രീതിയിലും ട്രാഫിക്ക് അല്ലെങ്കിൽ സുരക്ഷാ നിയമങ്ങൾ അനുസരിക്കുന്നതിനെ തടയുന്ന രീതിയിലും അത്തരം സേവനങ്ങൾ ഉപയോഗിക്കരുത്. 
നിങ്ങളുടെ Google അക്കൗണ്ട് 
ഞങ്ങളുടെ സേവനങ്ങളിൽ ചിലത് ഉപയോഗിക്കുന്നതിന് നിങ്ങൾക്ക് ഒരു Google അക്കൗണ്ട് ആവശ്യമായേക്കാം. നിങ്ങൾക്ക് സ്വന്തമായി ഒരു Google അക്കൗണ്ട് സൃഷ്‌ടിക്കാം അല്ലെങ്കിൽ തൊഴിൽദാതാവോ വിദ്യാഭ്യാസ സ്ഥാപനമോ പോലുള്ള ഒരു അഡ്‌മിനിസ്‌ട്രേറ്റർ, നിങ്ങൾക്ക് ഒരു Google അക്കൗണ്ട് സജ്ജമാക്കാം. അഡ്‌മിനിസ്‌ട്രേറ്റർ സജ്ജമാക്കിയ Google അക്കൗണ്ടാണ് നിങ്ങൾ ഉപയോഗിക്കുന്നതെങ്കിൽ വ്യത്യസ്‌തമായ അല്ലെങ്കിൽ കൂടുതലായ നിബന്ധനകൾ ബാധകമാകാം കൂടാതെ അഡ്‌മിനിസ്‌ട്രേറ്റർക്ക് നിങ്ങളുടെ അക്കൗണ്ട് ആക്‌സസ് ചെയ്യാനോ അല്ലെങ്കിൽ അപ്രാപ്‌തമാക്കാനോ കഴിഞ്ഞേക്കും. 
നിങ്ങളുടെ Google അക്കൗണ്ട് പരിരക്ഷിതമായി നിലനിർത്താൻ, നിങ്ങളുടെ പാസ്‌വേഡ് രഹസ്യാത്മകമായി സൂക്ഷിക്കുക. നിങ്ങളുടെ Google അക്കൗണ്ടിൽ അല്ലെങ്കിൽ അക്കൗണ്ടിലൂടെ നടക്കുന്ന പ്രവർത്തനങ്ങളുടെ ഉത്തരവാദിത്വം നിങ്ങൾക്കാണ്. മൂന്നാം-കക്ഷി അപ്ലിക്കേഷനുകളിൽ നിങ്ങളുടെ Google അക്കൗണ്ട് പാസ്‌വേഡ് വീണ്ടും ഉപയോഗിക്കാതിരിക്കാൻ ശ്രമിക്കുക. നിങ്ങളുടെ പാസ്‌വേഡിന്റെയോ Google അക്കൗണ്ടിന്റെയോ അംഗീകൃതമല്ലാത്ത ഏതെങ്കിലും ഉപയോഗത്തെക്കുറിച്ച് അറിയുകയാണെങ്കിൽ, ഈ ഘട്ടങ്ങൾ പാലിക്കുക (http://support.google.com/accounts/bin/answer.py?hl=ml&answer=58585). 
സ്വകാര്യതയും പകർപ്പവകാശ പരിരക്ഷയും 
നിങ്ങൾ ഞങ്ങളുടെ സേവനങ്ങൾ ഉപയോഗിക്കുമ്പോൾ നിങ്ങളുടെ സ്വകാര്യ ഡാറ്റ കൈകാര്യം ചെയ്യുന്നതെങ്ങനെ എന്നും സ്വകാര്യത പരിരക്ഷിക്കുന്നതെങ്ങനെ എന്നും Google-ന്റെ സ്വകാര്യത നയങ്ങൾ (http://www.google.com/policies/privacy/) വിശദമാക്കുന്നു. ഞങ്ങളുടെ സേവനങ്ങൾ ഉപയോഗിക്കുന്നതിലൂടെ, ഞങ്ങളുടെ സ്വകാര്യത നയങ്ങൾക്ക് അനുസൃതമായി അത്തരം ഡാറ്റ Google-ന് ഉപയോഗിക്കാനാകുമെന്ന് നിങ്ങൾ അംഗീകരിക്കുന്നു. 
ഞങ്ങൾ പകർപ്പവകാശ ലംഘന ആരോപണ അറിയിപ്പുകളോട് പ്രതികരിക്കുകയും യു.എസ്. ഡിജിറ്റൽ മില്ലെനിയം പകർപ്പവകാശ നയം പ്രകാരം സജ്ജമാക്കിയിരിക്കുന്ന പ്രോസസ് അനുസരിച്ച് ആവർത്തിത ലംഘനം നടത്തുന്നവരുടെ അക്കൗണ്ടുകൾ അവസാനിപ്പിക്കുകയും ചെയ്യുന്നു. 
പകർപ്പവകാശ ഉടമകൾക്ക് അവരുടെ ബൗദ്ധിക സ്വത്തവകാശം ഓൺലൈനായി നിയന്ത്രിക്കുന്നതിന് സഹായിക്കുന്നതിനുള്ള വിവരങ്ങൾ ഞങ്ങൾ നൽകുന്നു. ആരെങ്കിലും നിങ്ങളുടെ പകർപ്പവകാശങ്ങൾ ലംഘിക്കുന്നുവെന്ന് നിങ്ങൾ കരുതുകയും അത് ഞങ്ങളെ അറിയിക്കാൻ താൽപ്പര്യപ്പെടുകയും ചെയ്യുകയാണെങ്കിൽ, അറിയിപ്പുകൾ സമർപ്പിക്കുന്നതിനെക്കുറിച്ചും അറിയിപ്പുകളോട് പ്രതികരിക്കുന്നതിനെക്കുറിച്ചുള്ള Google-ന്റെ നയത്തെക്കുറിച്ചുമുള്ള വിവരങ്ങൾ ഞങ്ങളുടെ സഹായ കേന്ദ്രത്തിൽ (http://support.google.com/bin/static.py?hl=ml&ts=1114905&page=ts.cs) കണ്ടെത്താൻ കഴിയും. 
ഞങ്ങളുടെ സേവനങ്ങളിലെ നിങ്ങളുടെ ഉള്ളടക്കം 
ഞങ്ങളുടെ സേവനങ്ങളിൽ ചിലവ നിങ്ങളെ ഉള്ളടക്കം സമർപ്പിക്കാൻ അനുവദിക്കുന്നു. നിങ്ങൾ ആ ഉള്ളടക്കത്തിൽ കൈവശം വച്ചിരിക്കുന്ന ഏതൊരു ബൗദ്ധിക സ്വത്തവകാശത്തിന്റെയും ഉടമസ്ഥാവകാശത്തെ നിലനിർത്തുന്നു. ചുരുക്കത്തിൽ, നിങ്ങളുടേതായത് എല്ലാം അങ്ങനെ തന്നെ നിലനിൽക്കുന്നു. 
നിങ്ങൾ ഞങ്ങളുടെ സേവനങ്ങളിലേക്ക് ഉള്ളടക്കം അപ്‌ലോഡ് ചെയ്യുമ്പോഴോ സമർപ്പിക്കുമ്പോഴോ, അത്തരം ഉള്ളടക്കത്തെ ലോകമെമ്പാടും ഉപയോഗിക്കുന്നതിനും ഹോസ്റ്റുചെയ്യുന്നതിനും സംഭരിക്കുന്നതിനും പുനരുൽപ്പാദിപ്പിക്കുന്നതിനും പരിഷ്‌കരിക്കുന്നതിനും വ്യുത്പ്പന്ന പ്രവർത്തനങ്ങൾ സൃഷ്‌ടിക്കുന്നതിനും (ഞങ്ങളുടെ സേവനങ്ങളിൽ നിങ്ങളുടെ ഉള്ളടക്കം മികച്ച രീതിയിൽ പ്രവർത്തിക്കുന്നതിന് ഞങ്ങൾ വരുത്തുന്ന പരിഭാഷകൾ, സ്വീകരിക്കലുകൾ അല്ലെങ്കിൽ മറ്റ് മാറ്റങ്ങൾ എന്നിവയുടെ ഫലമായുണ്ടാകുന്നവ) ആശയ വിനിമയം നടത്തുന്നതിനും പ്രസിദ്ധീകരിക്കുന്നതിനും പൊതുവായി അവതരിപ്പിക്കുന്നതിനും പൊതുവായി പ്രദർശിപ്പിക്കുന്നതിനും വിതരണം ചെയ്യുന്നതിനും നിങ്ങൾ Google-ന് (കൂടാതെ ഞങ്ങളിലൂടെ പ്രവർത്തിക്കുന്നവർക്കും) ലൈസൻസ് നൽകുന്നു. ഈ ലൈസൻസിൽ നിങ്ങൾ അനുവദിക്കുന്ന അവകാശങ്ങൾ ഞങ്ങളുടെ സേവനങ്ങൾ പ്രവർത്തിപ്പിക്കുന്നതിനും പ്രൊമോട്ട് ചെയ്യുന്നതിനും മെച്ചപ്പെടുത്തുന്നതിനുമായും പുതിയവ വികസിപ്പിക്കുന്നതിനുമായുള്ള പരിമിതമായ ആവശ്യങ്ങൾക്കാണ്. നിങ്ങൾ ഞങ്ങളുടെ സേവനങ്ങൾ ഉപയോഗിക്കുന്നത് നിർത്തുകയാണെങ്കിലും ഈ ലൈസൻസ് തുടരും (ഉദാഹരണത്തിന്, Google Maps-ലേക്ക് നിങ്ങൾ ചേർത്ത ബിസിനസ്സ് ലിസ്റ്റിംഗ്). ചില സേവനങ്ങൾ നിങ്ങൾക്ക്, ആ സേവനത്തിൽ നൽകിയിരിക്കുന്ന ഉള്ളടക്കം ആക്‌സസ് ചെയ്യുന്നതിനും നീക്കംചെയ്യുന്നതിനുമുള്ള മാർഗ്ഗങ്ങൾ വാഗ്ദാനം ചെയ്തേക്കാം. കൂടാതെ ഞങ്ങളുടെ ചില സേവനങ്ങളിൽ, ആ സേവനങ്ങളിൽ സമർപ്പിച്ചിരിക്കുന്ന ഉള്ളടക്കം ഞങ്ങൾ ഉപയോഗിക്കുന്നതിന് പരിമിതപ്പെടുത്തുന്ന നിബന്ധനകളോ ക്രമീകരണങ്ങളോ ഉണ്ട്. ഞങ്ങളുടെ സേവനങ്ങളിലേക്ക് നിങ്ങൾ സമർപ്പിക്കുന്ന എല്ലാ ഉള്ളടക്കത്തിനുമായി ഈ ലൈസൻസ് ഞങ്ങൾക്ക് അനുവദിക്കുന്നതിന് മതിയായ അവകാശങ്ങൾ നിങ്ങൾക്കുണ്ടെന്ന് ഉറപ്പാക്കുക. 
നിങ്ങൾക്ക് ഒരു Google അക്കൗണ്ട് ഉണ്ടെങ്കിൽ, നിങ്ങളുടെ പ്രൊഫൈൽ പേര്, പ്രൊഫൈൽ ഫോട്ടോ, Google-ലോ നിങ്ങളുടെ Google അക്കൗണ്ടുമായി കണക്റ്റുചെയ്‌തിരിക്കുന്ന മൂന്നാം-കക്ഷി അപ്ലിക്കേഷനുകളിലോ നിങ്ങൾ ചെയ്യുന്ന പ്രവർത്തനം എന്നിവ പരസ്യങ്ങളിലും മറ്റ് വാണിജ്യപരമായ സന്ദർഭങ്ങളിലും ഉൾപ്പെടെ ഞങ്ങളുടെ സേവനങ്ങളിൽ പ്രദർശിപ്പിക്കാനിടയുണ്ട്. നിങ്ങളുടെ Google അക്കൗണ്ടിലെ പങ്കിടൽ അല്ലെങ്കിൽ ദൃശ്യപരതാ ക്രമീകരണങ്ങൾ പരിമിതപ്പെടുത്തുന്നതിനായുള്ള നിങ്ങളുടെ ചോയ്‌സുകൾ ഞങ്ങൾ ബഹുമാനിക്കും. ഉദാഹരണത്തിന്, നിങ്ങൾക്ക് നിങ്ങളുടെ ക്രമീകരണങ്ങൾ തിരഞ്ഞെടുക്കാനാകുമെന്നതിനാൽ നിങ്ങളുടെ പേരും ഫോട്ടോയും പരസ്യത്തിൽ ദൃശ്യമാകില്ല. 
Google ഉള്ളടക്കം എങ്ങനെ ഉപയോഗിക്കുന്നുവെന്നതിനെക്കുറിച്ചും സംഭരിക്കുന്നുവെന്നതിനെക്കുറിച്ചും എന്നതിനെക്കുറിച്ചുള്ള കൂടുതൽ വിവരങ്ങൾ സ്വകാര്യത നയത്തിലോ അല്ലെങ്കിൽ നിർദ്ദിഷ്‌ട സേവനങ്ങൾക്കായുള്ള അധിക നിബന്ധനകളിലോ നിങ്ങൾക്ക് കണ്ടെത്താൻ കഴിയും. ഞങ്ങളുടെ സേവനങ്ങളെക്കുറിച്ച് ഫീഡ്‌ബാക്ക് അല്ലെങ്കിൽ നിർദ്ദേശങ്ങൾ സമർപ്പിക്കുകയാണെങ്കിൽ, നിങ്ങളുമായി ധാർമ്മിക ബാധ്യതയൊന്നുമില്ലാതെ ഞങ്ങൾ ഫീഡ്‌ബാക്ക് അല്ലെങ്കിൽ നിർദ്ദേശങ്ങൾ ഉപയോഗിക്കാം. 
ഞങ്ങളുടെ സേവനങ്ങളിലെ സോഫ്റ്റ്‌വെയറിനെക്കുറിച്ച് 
ഒരു സേവനത്തിന് ഡൗൺലോഡുചെയ്യാൻ കഴിയുന്ന സോഫ്റ്റ്‌വെയർ ആവശ്യമായി വരുമ്പോൾ അല്ലെങ്കിൽ അത്തരം ഒന്ന് ഉൾക്കൊള്ളുന്നുവെങ്കിൽ, പുതിയ പതിപ്പോ സവിശേഷതയോ ലഭ്യമാകുമ്പോൾ ഈ സോഫ്റ്റ്‌വെയർ യാന്ത്രികമായി നിങ്ങളുടെ ഉപകരണത്തിൽ അപ്‌ഡേറ്റ് ചെയ്യാം. ചില സേവനങ്ങൾ നിങ്ങളുടെ യാന്ത്രിക അപ്‌ഡേറ്റ് ക്രമീകരണങ്ങൾ ക്രമീകരിക്കാൻ നിങ്ങളെ അനുവദിച്ചേക്കാം. 
സേവനങ്ങളുടെ ഭാഗമായി Google നിങ്ങൾക്ക് നൽകിയിരിക്കുന്ന സോഫ്റ്റ്‌വെയർ ഉപയോഗിക്കുന്നതിന് Google വ്യക്തിപരവും ലോകമെമ്പാടും ഉപയോഗിക്കാൻ കഴിയുന്നതും റോയൽറ്റി-രഹിതവും കൈമാറാനാകാത്തതും എക്‌സ്‌ക്ലൂസിവല്ലാത്തതുമായ ലൈസൻസ് നൽകുന്നു. ഈ നിബന്ധനകൾക്ക് വിധേയമായി Google നൽകിയ സേവനങ്ങളുടെ പ്രയോജനങ്ങൾ ഉപയോഗിക്കാനും ആസ്വദിക്കാനും നിങ്ങളെ പ്രാപ്‌തരാക്കുകയെന്ന ഏക ഉദ്ദേശ്യത്തോടെയുള്ളതാണ് ഈ ലൈസൻസ്. ഞങ്ങളുടെ സേവനങ്ങളുടെയോ ഉൾപ്പെട്ടിരിക്കുന്ന സോഫ്റ്റ്‌വെയറിന്റെയോ ഏതെങ്കിലും ഭാഗം പകർത്തുവാനോ പരിഷ്‌കരിക്കാനോ വിതരണം ചെയ്യാനോ വിൽക്കാനോ പാട്ടത്തിന് നൽകാനോ കൂടാതെ റിവേഴ്‌സ് എഞ്ചിനിയറിംഗ് ചെയ്യാനോ ആ സോഫ്റ്റ്‌വെയറിന്റെ ഉറവിട കോഡ് വേർതിരിച്ചെടുക്കാനോ പാടില്ല. അത്തരം നിയന്ത്രണങ്ങളെ നിയമം നിരോധിക്കുന്നില്ലെങ്കിലോ നിങ്ങൾക്ക് ഞങ്ങളുടെ രേഖാമൂലമുള്ള അനുമതി ഇല്ലെങ്കിലോ അത് ചെയ്യരുത്. 
ഓപ്പൺ ഉറവിട സോഫ്റ്റ്‌വെയർ ഞങ്ങൾക്ക് പ്രധാനപ്പെട്ടതാണ്. ഞങ്ങളുടെ സേവനങ്ങളിൽ ഉപയോഗിക്കുന്ന ചില സോഫ്റ്റ്‌വെയറുകൾ ഞങ്ങൾ നിങ്ങൾക്ക് ലഭ്യമാക്കുന്ന ഒരു ഓപ്പൺ ഉറവിട ലൈസൻസിന് കീഴിൽ വാഗ്ദാനം ചെയ്‌തേക്കാം. ഓപ്പൺ ഉറവിട ലൈസൻസിൽ ഈ നിബന്ധനകളെ വ്യക്തമായി അധികരിക്കുന്ന വ്യവസ്ഥകൾ ഉണ്ടായിരിക്കാം. 
ഞങ്ങളുടെ സേവനങ്ങൾ പരിഷ്‌കരിക്കുകയും അവസാനിപ്പിക്കുകയും ചെയ്യുന്നത് 
ഞങ്ങൾ സേവനങ്ങൾ സ്ഥിരമായി മാറ്റുകയും മെച്ചപ്പെടുത്തുകയും ചെയ്യുന്നു. ഞങ്ങൾ പ്രവർത്തനങ്ങളോ സവിശേഷതകളോ ചേർക്കുകയോ നീക്കംചെയ്യുകയോ ചെയ്യാം, കൂടാതെ ഞങ്ങൾ ഒരു സേവനത്തെ മൊത്തത്തിൽ താൽക്കാലികമായി നിർത്തിവയ്‌ക്കുകയോ അവസാനിപ്പിക്കുകയോ ചെയ്യാം. 
നിങ്ങൾ പോകുന്നത് ഞങ്ങൾക്ക് ഖേദകരമാണെങ്കിലും, എപ്പോൾ വേണമെങ്കിലും ഞങ്ങളുടെ സേവനങ്ങൾ ഉപയോഗിക്കുന്നത് നിങ്ങൾക്ക് നിർത്താനാകും. Google നിങ്ങൾക്ക് സേവനങ്ങൾ നൽകുന്നത് നിർത്തിയേക്കാം അല്ലെങ്കിൽ എപ്പോൾ വേണമെങ്കിലും ഞങ്ങളുടെ സേവനങ്ങളിലേക്ക് പുതിയ പരിധികൾ ചേർക്കുകയോ സൃഷ്‌ടിക്കുകയോ ചെയ്യാം. 
നിങ്ങളുടെ ഡാറ്റയിൽ നിങ്ങൾക്ക് ഉടമസ്ഥാവകാശമുണ്ടെന്നും ആ ഡാറ്റയിലേക്ക് നിങ്ങളുടെ ആക്‌സസ് സൂക്ഷിക്കുന്നത് പ്രധാനപ്പെട്ടതാണെന്നും ഞങ്ങൾ വിശ്വസിക്കുന്നു. ഞങ്ങൾ ഒരു സേവനം നിർത്തുകയാണെങ്കിൽ, സാധ്യമാകുന്നിടത്തോളം, ഞങ്ങൾ നിങ്ങൾക്ക് മുൻകൂറായി ഒരു ഉചിതമായ അറിയിപ്പും ആ സേവനത്തിൽ നിന്നുള്ള വിവരങ്ങൾ നേടുന്നതിനുള്ള അവസരവും നൽകുന്നതാണ്. 
ഞങ്ങളുടെ വാറന്റികളും നിരാകരണങ്ങളും 
ഞങ്ങൾ വാണിജ്യപരമായി ഉചിതമായ നിപുണതയും ശ്രദ്ധയും ഉപയോഗിച്ചാണ് സേവനങ്ങൾ നൽകുന്നത്, അവ നിങ്ങൾ ആസ്വദിച്ച് ഉപയോഗിക്കുമെന്ന് ഞങ്ങൾ പ്രതീക്ഷിക്കുന്നു. പക്ഷേ ഞങ്ങളുടെ സേവനങ്ങളെക്കുറിച്ച് വാഗ്‌ദാനം ചെയ്യാത്ത ചില കാര്യങ്ങൾ ഉണ്ട്. 
ഈ നിബന്ധനകളിലോ അധിക നിബന്ധനകളിലോ വ്യക്തമായി സൂചിപ്പിച്ചിട്ടില്ലാത്ത സേവനങ്ങളെക്കുറിച്ച്, GOOGLE അല്ലെങ്കിൽ അതിന്റെ വിതരണക്കാരോ ഏതെങ്കിലും വിധത്തിലുള്ള വാഗ്ദാനങ്ങൾ നൽകുന്നതല്ല. ഉദാഹരണത്തിന്, സേവനത്തിലെ ഉള്ളടക്കത്തെക്കുറിച്ചോ സേവനങ്ങളുടെ നിർദ്ദിഷ്‌ട പ്രവർത്തനത്തെക്കുറിച്ചോ അവയുടെ വിശ്വാസ്യത, ലഭ്യത അല്ലെങ്കിൽ നിങ്ങളുടെ ആവശ്യങ്ങൾ പാലിക്കുന്നതിനുള്ള കഴിവ് എന്നിവയെക്കുറിച്ച് ഞങ്ങൾ യാതൊരു വാഗ്‌ദാനവും നൽകുന്നില്ല. ഞങ്ങൾ സേവനങ്ങൾ “അതേപടി” നൽകുന്നു. 
ചില നിയമപരിധികൾ വ്യാപാരയോഗ്യതയുടെ സൂചിത വാറന്റി, ഒരു പ്രത്യേക ആവശ്യകതയ്‌ക്കുള്ള ക്ഷമത, അതിരുകടക്കാതിരിക്കൽ എന്നിവ പോലുള്ള നിർദ്ദിഷ്‌ട വാറന്റികൾ നൽകുന്നു. നിയമം അനുവദിക്കുന്ന പരിധി വരെ, ഞങ്ങൾ എല്ലാ വാറന്റികളും ഒഴിവാക്കുന്നു. 
ഞങ്ങളുടെ സേവനങ്ങൾക്കായുള്ള ബാധ്യത 
നിയമം അനുവദിക്കുമ്പോൾ, GOOGLE, GOOGLE-ന്റെ സപ്ലയർമാരും വിതരണക്കാരും ധനനഷ്‌ടം, വരുമാനം അല്ലെങ്കിൽ ഡാറ്റ, സാമ്പത്തിക നഷ്‌ടം അല്ലെങ്കിൽ നേരിട്ടല്ലാത്തതോ പ്രത്യേകമായതോ തൽഫലമായതോ അനുകരണീയമായതോ ശിക്ഷാർഹമോ ആയ നാശനഷ്‌ടങ്ങൾക്ക് ഉത്തരവാദി ആയിരിക്കുന്നതല്ല. 
നിയമം അനുവദിക്കുന്ന പരിധിയിൽ, ഈ നിബന്ധനകൾ പ്രകാരമുള്ള ഏതെങ്കിലും ക്ലെയിമിന്, പരോക്ഷമായി ഉൾക്കൊള്ളുന്ന വാറണ്ടികൾ ഉൾപ്പെടെ, GOOGLE-ന്റേയും അതിന്റെ സപ്ലയർമാരുടേയും വിതരണക്കാരുടെയും ബാധ്യത ആ സേവനം ഉപയോഗിക്കാൻ നിങ്ങൾ നൽകിയ തുക മാത്രമായിരിക്കും (അല്ലെങ്കിൽ, ഞങ്ങൾ തിരഞ്ഞെടുക്കുകയാണെങ്കിൽ, നിങ്ങൾക്ക് സേവനം വീണ്ടും വിതരണം ചെയ്യാൻ) 
എല്ലാ സാഹചര്യങ്ങളിലും, GOOGLE-ഉം അതിന്റെ സപ്ലയർമാരും വിതരണക്കാരും, മുൻകൂട്ടി പ്രവചിക്കാനാകാത്ത ഏതെങ്കിലും വിധത്തിലുള്ള നഷ്‌ടത്തിനോ നാശനഷ്‌ടത്തിനോ ഉത്തരവാദി ആയിരിക്കുന്നതല്ല. 
ഞങ്ങളുടെ സേവനങ്ങളുടെ ബിസിനസ്സ് ഉപയോഗങ്ങൾ 
ഒരു ബിസിനസ്സിന്റെ താൽപ്പര്യാർത്ഥം നിങ്ങൾ ഞങ്ങളുടെ സേവനങ്ങൾ ഉപയോഗിക്കുകയാണെങ്കിൽ, ആ ബിസിനസ്സ് ഈ നിബന്ധനകൾ അംഗീകരിക്കുന്നു. ഏതൊരു ബാധ്യത അല്ലെങ്കിൽ ക്ലെയിമുകൾ, നഷ്‌ടങ്ങൾ, കേടുപാടുകൾ, ഹർജികൾ, വിധിന്യായങ്ങൾ, വ്യവഹാര ചിലവ്, അഭിഭാഷകരുടെ ഫീസ് എന്നിവയിൽ നിന്നുള്ള ചിലവ് എന്നിവ ഉൾപ്പെടെ സേവനങ്ങളുടെ ഉപയോഗം അല്ലെങ്കിൽ ഈ നിബന്ധനകളുടെ ലംഘനം എന്നിവയിൽ നിന്നുള്ളതോ അതുമായി ബന്ധപ്പെട്ടോ Google, അതിന്റെ അഫിലിയേറ്റുകൾ, ഓഫീസർമാർ, ഏജന്റുമാർ, ജീവനക്കാർ എന്നിവരെ പ്രതിരോധിക്കാനും നഷ്‌ടപരിഹാരം നൽകാനുമുള്ള ഉത്തരവാദിത്തം ഇത് പ്രകാരമുണ്ട്. 
ഈ നിബന്ധനകളെക്കുറിച്ച് 
ഒരു സേവനത്തിലേക്ക് ബാധകമാകുന്ന ഈ നിബന്ധനകളോ ഏതെങ്കിലും കൂടുതൽ നിബന്ധനകളോ ഞങ്ങൾ പരിഷ്‌കരിക്കാം, ഉദാഹരണത്തിന്, ഞങ്ങളുടെ സേവനങ്ങളിലേക്കുള്ള നിയമങ്ങളിലേക്കോ മാറ്റങ്ങളിലേക്കോ മാറ്റങ്ങൾ പ്രതിഫലിക്കുന്നത്. നിങ്ങൾ നിബന്ധനകൾ പതിവായി നോക്കേണ്ടതാണ്. ഈ നിബന്ധനകളിൽ വരുത്തുന്ന പരിഷ്‌കരണങ്ങൾ ഞങ്ങൾ ഈ പേജിൽ പോസ്റ്റുചെയ്യുന്നതാണ്. പരിഷ്‌കരിച്ച കൂടുതൽ നിബന്ധനകളുടെ അറിയിപ്പ് ഞങ്ങൾ ബാധകമാകുന്ന സേവനത്തിൽ പോസ്റ്റുചെയ്യും. മാറ്റങ്ങൾ ഭൂതകാലം മുതൽ ബാധകമാക്കില്ല കൂടാതെ അവർ പോസ്റ്റുചെയ്‌തതിന് ശേഷമുള്ള 14 ദിവസത്തിന് മുമ്പായി അത് പ്രാബല്യത്തിൽ വരുകയുമില്ല. എന്നിരുന്നാലും, ഒരു സേവനത്തിനായുള്ള പുതിയ ഫംഗ്‌ഷനുകൾ പ്രതിപാദിക്കുന്ന മാറ്റങ്ങളോ നിയമപരമായ കാരണങ്ങളാൽ വരുത്തിയ മാറ്റങ്ങളോ ഉടൻ തന്നെ പ്രാബല്യത്തിൽ വരുന്നതാണ്. ഒരു സേവനത്തിനായി പരിഷ്‌ക്കരിച്ച നിബന്ധനകൾ നിങ്ങൾ അംഗീകരിക്കുന്നില്ലെങ്കിൽ, ആ സേവനം ഉപയോഗിക്കുന്നത് നിർത്തേണ്ടതാണ്. 
ഈ നിബന്ധനകളും അധിക നിബന്ധനകളും തമ്മിൽ വൈരുദ്ധ്യമുണ്ടെങ്കിൽ, അധിക നിബന്ധനകൾ ആ വൈരുദ്ധ്യത്തെ നിയന്ത്രിക്കും. 
ഈ നിബന്ധനകൾ Google-ഉം നിങ്ങളും തമ്മിലുള്ള ബന്ധത്തെ നിയന്ത്രിക്കുന്നതാണ് മൂന്നാം കക്ഷി ഗുണഭോക്തൃ അവകാശങ്ങൾ ഒന്നും അവ സൃഷ്‌ടിക്കില്ല. 
നിങ്ങൾ ഈ നിബന്ധനകൾക്ക് അനുസൃതമായി പ്രവർത്തിക്കാതിരിക്കുകയും, ഞങ്ങൾ ഉടൻ തന്നെ നടപടിയെടുക്കുകയും ചെയ്‌തില്ലെങ്കിൽ, ഞങ്ങൾക്കുള്ള ഏതെങ്കിലും അവകാശങ്ങൾ ഞങ്ങൾ ഉപേക്ഷിക്കുന്നു എന്നല്ല അർത്ഥം (ഭാവിയിൽ നടപടിയെടുക്കുന്നത് പോലുള്ളവ). 
ഒരു നിർദ്ദിഷ്‌ട നിബന്ധന നടപ്പിലാക്കാൻ കഴിയാത്തതായി മാറുകയാണെങ്കിൽ, ഇത് മറ്റു നിബന്ധനകളെ ബാധിക്കുന്നതല്ല. 
ഈ നിബന്ധനകളിൽ നിന്നോ സേവനങ്ങളിൽ നിന്നോ ഉണ്ടാകുന്നതോ അല്ലെങ്കിൽ അതുമായി ബന്ധപ്പെട്ടതോ ആയ ഏതുവിധത്തിലുള്ള തർക്കങ്ങൾക്കും യു. എസ്. എ.യിലെ കാലിഫോർണിയയിലെ നിയമ വ്യവസ്ഥകളുടെ തെരഞ്ഞെടുപ്പ് വ്യവസ്ഥകൾ ഒഴികെയുള്ള നിയമങ്ങൾ നിങ്ങൾ അംഗീകരിക്കുന്നു. ഈ നിബന്ധനകളിൽ നിന്നോ സേവനങ്ങളിൽ നിന്നോ ഉണ്ടാകുന്നതോ അതുമായി ബന്ധപ്പെട്ടതോ ആയ എല്ലാ ക്ലെയിമുകളും യു.എസ്.എയിലെ കാലിഫോർണിയയിലെ സാന്താ ക്ലാര കൺട്രിയിലെ ഫെഡറൽ അല്ലെങ്കിൽ സ്റ്റേറ്റ് കോടതികളിൽ മാത്രം വ്യവഹരിക്കപ്പെടുന്നതാണ്, മാത്രമല്ല അത്തരം കോടതികളുടെ അധികാരപരിധി നിങ്ങളും Google-ഉം അംഗീകരിക്കുകയും ചെയ്യുന്നു. 
Google-നെ ബന്ധപ്പെടുന്നതെങ്ങനെ എന്നതിനെക്കുറിച്ചുള്ള വിവരങ്ങൾക്ക്, ഞങ്ങളുടെ കോൺടാക്റ്റ് പേജ് (http://www.google.com/contact/) സന്ദർശിക്കുക.